પહેલાં ‘ક્વીન’ બાદમાં ‘રિવોલ્વર રાણી’ અને હવે ‘સિમરન’ ફિલ્મમાં બેંક ચોરની ભૂમિકા ભજવતી કંગના કહે છે કે હું વિવિધ પ્રકારના રોલ કરવામાં માનું છું. ‘સિમરન’માં હું અમેરિકામાં ભારતીય મૂળની બેંક ચોરની ભૂમિકા ભજવી રહી છું. અા ફિલ્મ સંદીપ કૌર પર અાધારિત છે, તેમાં અમેરિકાના ત્રણ સ્ટેટમાં ચોરી થઈ હતી. તમને યાદ હશે કે થોડા સમય પહેલાં યુએસમાં એક મહિલા બેંક ચોરની વાત સામે અાવી હતી, જે બોમ્બશેલ બેન્ડિટના નામે ઓળખાય છે. ગ્લેમરસ અભિનેત્રી હોવા છતાં ગ્લેમર વગરની અાવી ભૂમિકાઓ ભજવવા અંગે કંગના કહે છે કે મને સારું પ્રદર્શન કરવું ગમે છે. યોગ્ય પ્રદર્શનનો મોકો મળે તો હું કોઈ પણ પ્રકારની ભૂમિકા ભજવવા તૈયાર છું. •